СРЕДНО УЧИЛИЩЕ “ СВЕТИ КЛИМЕНТ ОХРИДСКИ” – СЕЛО СЛАЩЕН 2937

ул.“Гоце Делчев”№2,общ.Сатовча,обл.Благоевград, тел: 089 045 655, email:suslashten@abv.bg

УТВЪРЖДАВАМ:............................

ДИРЕКТОР: /Валери Шкодров/

Правилник

**за приемане и обучение на ученици в самостоятелна форма на обучение за учебната 2021/ 2022 година**

**І. Общи положения 1**.Самостоятелната форма на обучение :

Съгласно Чл. 112. (1) от ЗПУО в самостоятелна форма може да се обучават и се организира за:

* 1. ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма;
* 2. ученици в задължителна училищна възраст – по желание на ученика или родителя, по реда на чл. 12, ал. 2;
* 3. ученици с изявени дарби;
* 4. лица, навършили 16 години.
1. Необходими документи:
	* Заявление до директора на СУ „Св.Климент Охридски“ м.09.2021 г или 20 дни преди изпитната сесия.;
	* Удостоверение за завършен клас;
	* Копие на лична карта;
	* Копие на личен картон от предишното училище / ако идва от друго училище/;
	* Актуална снимка на лицето;
	* При записване всеки ученик получава задължително срещу подпис копие от настоящия правилник, което се удостоверява в самото заявление;
	* Ученик, който не е подал заявление, че желае да продължи обучението си в съответната учебна година се счита за преустановил обучението си по собствено желание.

# ІІ.Задължителна /профилирана/ подготовка

1. Учениците се обучават по заверени от директора и одобрени от РУО учебни планове.
2. Учениците се готвят самостоятелно, като имат право да посещават консултациите по различните учебни предмети, според графика за консултации, утвърден от директора, получават конспекти от учителите по съответния предмет.
3. При промяна на учебния план, по който са се обучавали, прекъсналите ученици задължително се явяват на приравнителни изпити за приравняване към новия действащ учебен план.
4. Учебната година започва на 15.09 и завършва на 14.09 следващата календарна година.
5. За преминаване в следващ клас в срок до 10.09 всеки ученик,обучаващ се в самостоятелна форма на обучение е положил всички изпити по учебни предмети за съответния клас е длъжен да подаде заявление,в което да заяви желанието си за обучаване в самостоятелна форма на обучение през следващата учебна година.
6. Ако не е положил успешно всички изпити по учебни предмети за съответния клас, подава заявление за записване в същия клас, като през следващата учебна година полага изпити, само по учебни предмети, по които има оценка Слаб 2 или не се е явил в регламентираните сесии.
7. Ученик, обучавал се в самостоятелна форма на обучение, който желае да промени формата си на обучение в началото на учебната година – до 10.09 подава заявление за промяна формата си на обучение.
8. Ученик от самостоятелна форма на обучение, който не е подал заявление, че желае да продължи обучението си в съответната учебна година се счита за преустановил обучението си по собствено желание.

# ІІІ. Изпити в процеса на обучение

1. Учениците се явяват на изпити за определяне на годишна оценка, съгласно Наредба

№11/01.09.2016година и съгласно чл.29б, ал.1 и ал.2 от Наредба № 3 /15.04.2003г.за системата на оценяване според учебния план по график, утвърден със заповед на директора. За целта учениците подават заявление за явяване на изпити в срок, съгласно настоящия правилник.

1. Изпитите се провеждат съгласно изискванията по Наредба № 11/01.09.2016г.и по чл.29б, ал.2 от Наредба № 3 за системата на оценяване – писмен, устен и практически. 3.Писмените изпити са с времетраене не повече от три астрономически часа, устните – не повече от 30 минути.
2. Изпита по чужд език е в две части – писмен и устен.
3. Изпита по информатика и информационни технологии е в две части – писмен и практически.
4. Изпита по ФВС е практически.
5. Крайната оценка от изпитите, които се провеждат в две части е средноаритметична от оценките, поставени във всяка част.
6. Изпитите се полагат върху учебното съдържание по съответния предмет и съответния вид подготовка, изучавано през цялата учебна година.
7. За всяка изпитна сесия със заповед на директора се определят условията и редът за организиране и провеждане на изпитите за определяне на годишна оценка на учениците в самостоятелна форма на обучение.
8. Всички изпити за определяне на годишна оценка се провеждат при спазване на Наредба № 11/01.09.2016г.и чл.29б, чл.29д, чл.29е и чл.29з от Наредба №3/15.04.2003 г. за системата за оценяване.
9. Ученици, които имат оценка Слаб 2 по учебен предмет на редовните и поправителни сесии, или не са се явили, повтарят класа.
10. Ученици, които за съответната учебна година, за която са подали заявление да се обучават не са се явили на изпитите се считат за преустановили обучението си.
11. Ученик, подал заявление и записан в самостоятелна форма на обучение за съответната учебна година, но не подавал заявление и не се явявал на изпити, се счита за преустановил обучението си за съответната учебна година.

# ІV.Организация на учебния процес

1. Учениците се явяват на една редовна сесия, през учебната година и две поправителни сесии, за получилите слаби оценки. Заявления за допускане до изпити се подават до директора на училището най – късно 20 дни преди всяка изпитна сесия.
2. Редовните и поправителните сесии се провеждат по ред, определен със заповед на директора в месеците януари ,април и септември. Учениците избират според възможностите си да се явят в една или повече сесии, попълвайки заявление с

предпочитани дати за явяване на изпити по предметите от училищния учебен план за съответния клас. За учебната 2021/ 2022 г. са определени следните сесии:

* + редовна сесия:от 04.01.2021 г. до 31.01.2021 г. по утвърден от директора със заповед график.
	+ І поправителна сесия от 01.04.2021 г. до 31.04. 2021 г. по утвърден от директора със заповед график.
	+ ІІ поправителна сесия :от 01.09.2020 г. до 14.09.2020 г. по утвърден от директора със заповед график
1. Получилите слаби оценки по учебен предмет на редовните и поправителни сесии повтарят класа.
2. При промяна на учебния план, по който са се обучавали, прекъсналите ученици задължително се явяват на приравнителни изпити за изравняване с новия учебен план.

# V. Училищна документация

1. Съгласно Наредба №11/01.09.2016г. и чл.10, ал.2 от Наредба №3/15.04.2003 г. за системата на оценяване, изготвените задачи, материали и критерии за оценяване се утвърждават от директора на училището.

1. Документацията, в която се отразяват резултатите от проведените изпити с ученици в самостоятелна форма на обучение включва:
	* Протоколи за дежурство при провеждане на писмен изпит, генерирани от системата АДМИН-ПРО.
	* Протоколи за резултата от писмен, устен или практически изпит, генерирани от системата АДМИН-ПРО.
	* Писмени работи, конспекти, билети и материали от проведените изпити.
	* Лични картони на учениците в самостоятелна форма на обучение.

# VІ. Приключване на пълния курс на обучение

*Държавни зрелостни изпити*

1. След успешно приключване на целия курс на обучение, учениците подават заявление за явяване на държавни зрелостни изпити за получаване на диплома за средно образование в срокове, определени със заповед на Министъра на МОН.
2. Държавните зрелостни изпити са два задължителни и трети, който е по желание на ученика.

Първият задължителен ДЗИ е по БЕЛ, втория задължителен –по предмет от общообразователната подготовка по избор на ученика.След успешното им полагане учениците получават диплома за средно образование.

1. Оценките от ДЗИ са окончателни и не подлежат на преразглеждане.

ЗДУД:……………………

/Галя Дервишева/